**ОБЛАСТЕН СЪВЕТ НА:**

**СЪЮЗ НА ОФИЦЕРИТЕ И СЕРЖАНТИТЕ ОТ ЗАПАСА И РЕЗЕРВА**

**СЪЮЗА НА ВЕТЕРАНИТЕ ОТ ВОЙНИТЕ НА БЪЛГАРИЯ**

**ВОЕНЕН КЛУБ**

**БУРГАС**

УВАЖАЕМИ УЧЕНИЦИ,

УВАЖАЕМИ УЧИТЕЛИ,

УВАЖАЕМИ РОДИТЕЛИ,

Организационният комитет на Националният конкурс за детско и ученическо творчество „НА МИРА В СВЕТА” отправя към Вас покана за участие в IX - то издание на конкурса на тема: „Децата искат мир“.

 Предходните осем издания на конкурса ни донесоха огромна радост и все повече ни убеждават, че има смисъл да даваме простор на мисли и въображение в името на една идея, вечна като живота. Мирът е наша потребност, без която не бихме имали нито живота си, нито нашата планетата Земя. Отговорността да опазим мира е наш общ дълг – на човечеството и на всеки един от нас.

Времето, в което живеем, е динамично и сложно. То изисква нашата будна съвест и позиция в защита на световния мир, за да има полет на мечтите, приятелски подадени ръце, политнали хвърчила и гълъби, изпълнили простора с всеобщата надежда – мир на планетата Земя.

Тази благородна надпревара ще бъде нашият призив за мир и отговорност.

 Предварително благодарим на всички учители и родителите, с които заедно ще помогнем на нашите малки и по-големи деца да бъдат стойностни и отговорни хора.

 Бъдете здрави !

С уважение и пожелание за успех:

Организационен комитет:

Бр. генерал В. Джелебов – оглавяващ Организационен комитет,

Контраадмирал Г. Мотев, председател на Обл. СОСЗР, съпредседател на Орг. комитет

УС на Обл. СВВБ – Бургас, председател, Ася Бороджиева